यह महल अकबर का निवास स्थल था | अपने नाम के अनुरूप ही यह स्थान अपने समय में स्थापत्य कला और सौन्दर्य की दृष्टि से बेजोड़ था होगा | फव्वारों और बड़े बड़े हौजो से घिरे इस महल में अकबर के शासनकाल के दौरान संगीत की महफिल लगती थी जहा तानसेन जैसे संगीतकार अपनी कला का प्रदर्शन करते थे | दीवानेखास की आंतरिक दीवारों पर कभी सोने की सुंदर कढाई थी जो अब काफी सीमा तक नष्ट हो गयी है | इस महल से जुड़ा अकबर का हरम भी देखा जा सकता है |